ddrg/super_eurlex huggingface dataset:
Virallinen lehti nro C 043 , 20/02/1995 s. 0088



B4-0035, 0040, 0087, 0088, 0098 ja 0107/95 Päätöslauselma Teksasissa tapahtuneesta oikeusmurhasta Euroopan parlamentti, A. järkyttyneenä siitä, että 4. päivänä tammikuuta 1995 Jesse Dewayne Jacobs teloitettiin Teksasissa Huntsvillen rangaistusvankilassa syyttömyydestään huolimatta murhasta, josta hänen sisarensa on todettu syyntakeelliseksi, B. lujasti vakuuttuneena siitä, että oikeus elämään ja oikeus voida luottaa oikeudenmukaiseen oikeudelliseen järjestelmään ovat perusihmisoikeuksia; ei voi olla tuomitsematta Amerikan osavaltiossa Teksasissa täytäntöönpantua Jesse Jacobsin kuolemanrangaistusta, C. ottaen huomioon tämän tapauksen synnyttämän kansainvälisten kuolemanrangaistuksen vastaisten protestien aallon, D. järkyttyneenä ja huolestuneena siitä, että Yhdysvaltojen Korkein oikeus kieltäytyi äänin 6 - 3 puuttumasta niihin perusteisiin, jotka koskivat lain kirjaimen noudattamista, Euroopan parlamentti, 1. Pitää kiinni sitä, että vaikka kuolemanrangaistuksesta oltaisiin mitä mieltä tahansa, ihmisen teloittaminen rikoksesta, johon hän ei syyllistynyt, on vastenmielistä kaikkien niiden mielestä, jotka välittävät edes kaikkein perustavinta laatua olevista oikeuskäsitteistä; 2. Valittaa syvästi Yhdysvaltojen Korkeimman oikeuden epäonnistumista tässä tapauksessa ylläpitää omia USA:n kansalaisten oikeuksien puolustamista koskevia pitkiä perinteitään; 3. Pyytää puhemiestään välittämän tämän päätöslauselman komissiolle, neuvostolle, USA:n presidentille, Korkeimman oikeuden päätuomarille, edustajainhuoneen puhemiehelle, senaatin tuomioistuinkomitean puheenjohtajalle ja Teksasin osavaltion kuvernöörille.
Virallinen lehti nro C 151 , 19/06/1995 s. 0288



B4-0750/95 Päätöslauselma tulivuorenpurkauksesta Kap Verden tasavallan Fogon saarella Euroopan parlamentti, joka A. katsoo, että huhtikuussa 1995 Kap Verden tasavallan Fogon saarella tapahtui suuri tulivuorenpurkaus ensimmäisen kerran vuoden 1951 jälkeen, B. katsoo, että vulkaanisen toiminnan tuloksena laava peitti kyliä, laajamittaiset evakuoinnit olivat välttämättömiä, infrastruktuuri tuhoutui täysin sekä aineelliset ja inhimilliset vahingot olivat suuria, C. katsoo, että vähintään 150 perheen toimeentulo ja perhe-elämä on tuhoutunut tai kärsinyt, D. ottaa huomioon ensimmäiset arviot kiireellisimmistä tarpeista, jotka mainitaan mietinnössä «vuonna 1995 tapahtunut tulivuorenpurkaus ja sen vaikutukset - toimenpiteet pahiten kärsineiden auttamiseksi», jossa viitataan kodittomaksi joutuneiden henkilöiden uudelleen sijoittamiseen ja terveydenhoitoon, asuttamiseen, ennalta ehkäisyyn, varoitusjärjestelmiin, infrastruktuurin jälleenrakennukseen, jne., E. katsoo, että tulivuoren ei vielä voida katsoa sammuneen ja jälkivaikutuksia on alkanut esiintyä, F. katsoo, että Fogon saaren paikalliset viranomaiset ja kansalliset viranomaiset eivät ole pystyneet palauttamaan tilannetta täysin ennalleen katastrofin vaikutuksista, Euroopan parlamentti, joka 1. Kehottaa komissiota välittömästi tarjoamaan hätäapua ottaen huomioon tilanteen erittäin vakavan luonteen ja mahdollisuuden, että tilanne huononee entisestään taloudelliselta ja sosiaaliselta kannalta; 2. Korostaa, että tätä hätäapua on annettava nopeasti ja läheisessä yhteistyössä Kap Verden tasavallan hallituksen ja erityisesti Fogon saaren paikallisten viranomaisten kanssa; 3. Kehottaa puhemiestään välittämään tämän päätöslauselman komissiolle ja Kap Verden tasavallan hallitukselle.
Virallinen lehti nro C 151 , 19/06/1995 s. 0287



B4-0751 ja 0764/95 Päätöslauselma katastrofaalisesta tilanteesta ja hallatuhoista lukuisilla Portugalin alueilla Euroopan parlamentti, joka A. ottaa huomioon Portugalissa viimeksi kuluneiden neljän kuukauden aikana havaitut poikkeukselliset ilmasto-olosuhteet; tänä vuodenaikana tavalliset sateet joillakin alueilla ovat jääneet kokonaan tulematta ja toisissa paikoissa, Trás-os-Montes -alueesta jopa Alentejoon saakka on ollut hallaa; B. ottaa huomioon, että nyt todetut vahingot sattuvat samaan aikaan maatalouden yleisen kriisin kanssa, jota vaikeuttavat kuivuus ja viime vuosina Välimeren maita koetelleet metsäpalot; C. katsoo, että nämä tilanteet - Alentejossa veden vähyys ja hallan tuhoamat viiniviljelykset sekä Beira Interior - ja Alto Douro -alueilla (tarkemmin Castelo Brancossa ja Moimenta da Beirassa), missä halla tuhosi hedelmä- ja viiniviljelyksiä - ovat todellisia katastrofitilanteita; D. ottaa huomioon, että vahingot kohoavat useaan miljardiin escudoon ja että Portugalissa ei useimmissa tapauksissa ole olemassa ennalta ehkäiseviä järjestelmiä, joihin maanviljelijät voisivat turvautua, kuten esimerkiksi tehokas maatalousvakuutus; E. ottaa huomioon yhteisön jo hyväksymät toimenpiteet sekä Euroopan parlamentin päätöslauselmat, etenkin sen 16. maaliskuuta 1995 antaman päätöslauselman kuivuudesta; Euroopan parlamentti, joka 1. Ilmaisee solidaarisuutensa asianosaiselle väestölle; 2. Arvioi, että jo todettujen ja odotettavissa olevien vahinkojen laajuuden vuoksi on tarpeellista myöntää kiireellisesti vähintään 30 miljardia escudoa tukea; 3. Pyytää komissiota ja neuvostoa tilanteen valtavan vakavuuden huomioon ottaen myöntämään varoja hätäapua varten, jota sovelletaan välittömästi yhteistyössä kansallisten ja paikallisten viranomaisten kanssa ja jonka yhteydessä yksinkertaistetaan mahdollisimman paljon byrokraattisia menettelytapoja; 4. Ehdottaa, että Euroopan unioni ottaa huomioon eri suuronnettomuudet kuten kuivuuden ja hallan, jotka ovat vahingoittaneet maataloutta ja jotka näyttävät vakiintuvan rakenteellisiksi etenkin eteläisissä maissa, ja että Euroopan unioni toteuttaa tukitoimia todellisen satovakuutuksen toteuttamiseksi ja että se vaatii erityisen budjettikohdan laatimista yhteisön talousarvioon hätätilanteiden varalle; 5. Kehottaa puhemiestään välittämään tämän päätöslauselman neuvostolle, komissiolle, alueiden komitealle, Portugalin hallitukselle, Portugalin parlamentille ja katastrofialueiden paikallisille viranomaisille.
28.

korostaa, että vaikka suurin osa viraston rahoituksesta on peräisin yksityisistä lähteistä, se on viranomainen; korostaa, että käsityksellä viraston riippumattomuudesta ja lahjomattomuudesta on ratkaiseva merkitys ja että sen vuoksi kaikessa sen toiminnassa on varmistettava korkea avoimuustaso, jotta vältetään sääntelyloukut ja varmistetaan, että kansalaisten luottamus unionin myyntilupajärjestelmään säilyy;
49.

panee merkille, että komitean uuden toimikauden alettua lokakuussa 2020 sen jäsenistä koostuvalle ryhmälle annettiin tehtäväksi tarkastella uudelleen jäsenten menettelysääntöjä, mukaan lukien ehkäisevien toimenpiteiden ja mahdollisten seuraamusten vahvistaminen; katsoo, että menettelysääntöjen on perustuttava häirintätapauksesta saatuihin kokemuksiin, niissä on viitattava periaatteisiin, jotka yleinen tuomioistuin on hyväksynyt päätöksissään ja oikeusasiamies suosituksissaan ja niihin on sisällyttävä erityinen nopea kantelumenettely, jolla suojellaan uhreja alusta alkaen, sekä selkeä ja täytäntöönpanokelpoinen seuraamusjärjestelmä; on tietoinen siitä, että uudet menettelysäännöt hyväksyttiin tammikuussa 2021 ja että jäsenten saataville on asetettu niiden täytäntöönpanoa koskeva yksityiskohtainen esite; kehottaa komiteaa käyttämään validoituja hyviä käytäntöjä jäsenten ja varajäsenten tietoisuuden lisäämiseksi ja pitkällä aikavälillä komitean eettisiä kysymyksiä koskevan sisäisen toimintakulttuurin parantamiseksi;
36.

suhtautuu myönteisesti siihen, että monet työprosessit on digitalisoitu covid-19-pandemian vuoksi, että kaikki kokoukset on maaliskuusta 2020 lähtien pidetty etänä tai hybridimuodossa ja että kaikille henkilöstön jäsenille on annettu tarvittavat tietotekniset välineet, jotta he voivat työskennellä kotoa käsin; onnittelee komiteaa jäsenportaaliin sekä Phoenix-sovellukseen ja asiakirjojen työnkulkuvälineeseen (Adonis) tehdyistä huomattavista parannuksista; huomauttaa, että sähköisen laskutuksen, sähköisten hankintojen ja paperittomien taloushallinnon toimintojen alalla on edistytty jatkuvasti, että on perustettu sähköisiä allekirjoituksia käsittelevä työryhmä, että hakukoneista on otettu käyttöön uusia versioita, joilla tuetaan paremmin jäsenten verkkokokouksia erityistoimenpiteiden laatimisen aikana, että komitean jäsenille otettiin käyttöön sähköinen äänestysjärjestelmä, että jo olemassa olevia sovelluksia on mukautettu merkittävästi komitean jäsenten ja henkilöstön tukemiseksi paremmin ja että tietokoneavusteisten käännöstyökalujen käyttöönotto on edistynyt;
9.

panee merkille, että virasto jatkoi operatiivisen yhteistyön vahvistamista ja että yhteyssyyttäjien siirtämien tapausten määrä kasvoi, minkä seurauksena vuonna 2020 uusia tapauksia oli 291, mikä oli 17 prosenttia enemmän kuin vuonna 2019; pitää myönteisenä, että virasto on vahvistanut operatiivista yhteistyötä kumppaneidensa ja kolmansien maiden kanssa nimittämällä yhteyssyyttäjiä Serbiasta, Georgiasta ja Albaniasta ja että yhteisten tapausten määrä on kasvanut neljällä prosentilla; panee myönteisenä merkille, että viraston yhteyspisteiden verkosto kasvoi käsittämään 55 maata, kun verkosto laajeni Uzbekistaniin, Sri Lankaan, Meksikoon ja Kosovoon; suhtautuu myönteisesti siihen, että virasto on tehostanut rikosasioita koskevaa yhteistyötään unionin ja sen eteläisten kumppanimaiden (Algeria, Egypti, Israel, Jordania, Libanon, Libya, Marokko, Palestiina ja Tunisia) välillä ryhtymällä EuroMed Justice -ohjelman uuden vaiheen isännäksi;
14.

toteaa, että tietosuojavaltuutettu on pieni organisaatio, joka tarvitsee pitkälle erikoistunutta henkilöstöä; panee kuitenkin merkille, että henkilöstöjakauma on maantieteellisesti hieman epätasapainoinen, sillä henkilöstössä on edustettuna vain 19 unionin kansallisuutta ja Belgian kansalaisilla on 28 prosenttia viroista; kehottaa tietosuojavaltuutettua harkitsemaan lisätoimia, jotta voitaisiin varmistaa unionin kansalaisuuksien tasapainoisempi edustus;
E.

ottaa huomioon, että unioni rahoittaa IMI2-yhteisyritystä Horisontti 2020 -puiteohjelman talousarviosta enintään 1 638 000 000 eurolla, EFTAn määrärahat mukaan luettuina, kymmenen vuoden ajan, että komissiota lukuun ottamatta osakkaiden on katettava 50 prosenttia käyttökustannuksista ja että niiden on osallistuttava toimintakustannusten rahoittamiseen käteissuorituksin ja/tai luontoissuorituksin, joiden arvo on yhtä suuri kuin unionin rahoitusosuus;
6.

korostaa, että on tärkeää lisätä viraston sisäisten toimintojen ja hallinnointimenettelyjen digitalisaatiota; korostaa, että viraston on jatkossakin toimittava tässä suhteessa ennakoivasti, jottei virastojen välille pääse missään tapauksessa syntymään digitaalista kuilua; kiinnittää kuitenkin huomiota siihen, että on toteutettava kaikki tarvittavat turvatoimet, jotta vältetään käsiteltyjen tietojen verkkoturvallisuuteen kohdistuvat riskit;
2.

panee tilintarkastustuomioistuimen kertomuksesta merkille, että vuonna 2019 virastolla oli yhteistyökumppanimaiden kanssa operatiivisiin toimiin liittyviä rahoitussopimuksia, joiden osuus viraston talousarviosta oli 55 prosenttia; toteaa, että virasto on ryhtynyt toimiin parantaakseen ennakkotarkastuksia ja että se otti korvauksiin sovellettavat jälkitarkastukset uudelleen käyttöön vuonna 2019; on huolestunut siitä, että tilintarkastustuomioistuin on korostanut, että laitteisiin liittyvät menot korvataan yhä todellisten kustannusten perusteella, ja pitää erittäin valitettavana, että yksikkökustannusten perusteella maksettaviin korvauksiin siirtymistä koskevaa hanketta ei edelleenkään ole saatettu päätökseen; korostaa, että menettelyä ei ole saatettu päätökseen, vaikka kyseessä on toistuva tilanne, jota käsiteltiin edellisessä vastuuvapausmenettelyssä; panee tilintarkastustuomioistuimen kertomuksesta erittäin huolestuneena merkille, että yhteistyökumppanimaat eivät aina olleet esittäneet laskuilla tai muilla tositteilla todennettuja menoilmoituksia, joilla tosiasiallisesti aiheutuneet toimintakustannukset olisi perusteltu asianmukaisesti, ja että tositteiden toimittamisessa oli viiveitä; toteaa, että samalla tilintarkastustuomioistuin korostaa kertomuksessaan, että yhteistyökumppanimailla on velvollisuus toimittaa paikkansapitävä todentava aineisto oikea-aikaisesti yhdessä menoilmoitusten kanssa; panee viraston vastauksesta merkille, että jälkitarkastuksen yhteydessä virasto todensi kyseenalaistetut menot tiliotteilla ja edunsaajalle ilmoitettiin, että vastedes proforma-laskuja ei enää hyväksyttäisi tositteina, vaikka tällaiset laskut olisivatkin sovellettavan kansallisen sääntelykehyksen mukaisia; toteaa lisäksi, että tositteiden toimittamisessa ilmenneet viiveet liittyivät virkamiesten lähettämistä koskevan yksinkertaistetun tukijärjestelmän täytäntöönpanoon, minkä seurauksena vuonna 2019 loppumaksumenettelyä jatkettiin merkittävästi moitteettoman varainhoidon varmistamiseksi; on erittäin tyytymätön siihen, että viraston johto ei ole sitoutunut puuttumaan tilanteeseen; kehottaa virastoa lopettamaan kaikki jäljellä olevat korvaukset kaikista menoilmoituksista, joiden tueksi ei ole esitetty laskuja; kehottaa virastoa saattamaan välittömästi päätökseen siirtymisen yksikkökustannusten perusteella maksettaviin korvauksiin ja soveltamaan täysimääräisesti kaikkia moitteettoman varainhoidon periaatteita;
7.

toteaa vastuuvapauden myöntävän viranomaisen vuonna 2018 esittämien huomautusten ja huomioiden perusteella, että virasto hallinnoi kolmea erillistä, integroimatonta ja laaja-alaista tietojärjestelmää ja että näitä järjestelmiä koskevista erillisistä oikeudellisista kehyksistä johtuvat erilaiset kehitysaikataulut ja rajoitukset ovat johtaneet siihen, että tietojärjestelmiä on kehitetty erillisinä ja integroimattomasti; panee merkille, että virasto on käynnistänyt laaja-alaisen teknisen puitetarjouskilpailun, jonka tarkoituksena on lisätä merkittävästi tehokkuutta ja mittakaavaetuja ja ottaa paremmin huomioon operatiivisen osaston uusi organisaatiorakenne, ja kehottaa virastoa raportoimaan vastuuvapauden myöntävälle viranomaiselle saavutetusta edistyksestä;
6.

toteaa, että yksityisten (teollisuutta edustavien) osakkaiden on suoritettava vähintään 1 657 500 000 euron rahoitusosuudet yhteisyrityksen toimintaan asetuksessa ohjelmalle suunnitellulla ajanjaksolla ja että yhteisyritys arvioi vuoden 2019 lopussa, että osakkaat olivat suorittaneet luontoissuorituksia (eli ilmoitetut mutta validoimattomat raportoidut luontoissuoritukset) 705 410 000 euroa, kun unionin käteissuoritus oli vuoden 2019 lopussa 681 483 000 euroa (enintään 1 184 874 000 euroa asetuksen (EU) N:o 561/2014 perusteella) ja teollisuuden validoidut luontoissuoritukset olivat 102 559 000 euroa; panee lisäksi merkille, että teollisuutta edustavien osakkaiden käteissuoritukset olivat 14 922 000 euroa; panee tilintarkastustuomioistuimen kertomuksesta merkille, että yhteisyritys voi laskea teollisuutta edustavien osakkaiden luontoissuoritusten tosiasiallisen määrän vasta sen jälkeen, kun se on validoinut osallistujavaltioiden rahoitusosuudet ohjelman lopussa, mikä selittää, miksi sellaisten teollisuuden luontoissuoritusten, joista oli ilmoitettu mutta joita ei ollut vielä validoitu, määrä oli niin suuri; kehottaa osallistujavaltioita täyttämään asetuksen (EU) N:o 561/2014 4 artiklan mukaiset rahoitusosuuksia ja ilmoittamista koskevat velvoitteensa;
painottaa, että virasto rahoitetaan osittain maksuista, joita se perii yrityksiltä, jotka hakevat kemiallisten aineiden rekisteröimistä Euroopan parlamentin ja neuvoston asetuksen (EY) N:o 1907/2006 ( 3 ) mukaisesti; toteaa, että sovellettavat maksut riippuvat yritysten koosta ja rekisteröitävien kemikaalien määrästä; panee merkille, että virasto havaitsi, että noin 52 prosenttia yrityksistä oli ilmoittanut kokonsa virheellisesti, jolloin myös maksut olivat pienempiä; korostaa, että havainto osoittaa, että hakijoiden itse tekemiin ilmoituksiin liiaksi tukeutuvassa järjestelmässä on rajoitteensa; panee merkille, että virasto on vuosien mittaan laskuttanut yhteensä 17,9 miljoonan euron verran maksunoikaisuja ja hallinnollisia maksuja ja että virasto on edistynyt merkittävästi aiheettomien maksunalennusten takaisinperinnässä ja erääntyneiden hallinnollisten maksujen keräämisessä; panee kuitenkin merkille, että tarkastuksia on vielä runsaasti tekemättä eikä tarvittavien maksunoikaisujen jäljellä oleva määrä ollut tiedossa vuoden 2018 lopussa; kehottaa virastoa ottamaan käyttöön yhtä perusteellisia ennakkotarkastuksia hakijoiden itse tekemiin ilmoituksiin liittyvän petosriskin minimoimiseksi; kehottaa lisäksi kansallisia valvontaviranomaisia tehostamaan tarkastusjärjestelmiä, joita käytetään yritysten ilmoittamien kemikaalimäärien tarkastamiseen ja julkaisemiseen; kehottaa virastoa tiedottamaan vastuuvapauden myöntävälle viranomaiselle toimistaan ja saavutetuista tuloksista, jotta merkittävää tarkastussumaa voidaan purkaa edelleen ja maksunoikaisut ja maksamattomien maksujen perintä voidaan toteuttaa; kehottaa komissiota ehdottamaan toimenpiteitä tilanteen korjaamiseksi, jotta vältetään petokset hakijoiden koon ilmoittamisessa ja annetaan virastolle mahdollisuus suunnitella talousarvionsa vakaammin;
5.

on tyytyväinen viraston hallintoneuvoston 6. kesäkuuta 2018 tekemään päätökseen vapauttaa viraston pääjohtaja tehtävistään välittömästi; korostaa kuitenkin, että varainhoitovuoden 2017 talousarvio toteutettiin viraston edellisen johdon valvonnassa; tähdentää, että tämä mietintö koskee varainhoitovuoden 2017 vastuuvapausmenettelyä; on tyytyväinen, että virastoon nimitettiin väliaikainen pääjohtaja 6. kesäkuuta 2018 ja uusi pääjohtaja 16. kesäkuuta 2019; panee merkille, että uusi pääjohtaja on sitoutunut toteuttamaan merkittäviä uudistuksia, joilla varmistetaan vakaa hallinto; pitää myönteisenä uuden pääjohtajan 4. syyskuuta 2019 järjestetyssä julkisessa kuulemisessa esittämää myönteistä viestiä ja aikomusta tehdä tulevaisuudessa tiivistä yhteistyötä;
6.

pitää myönteisenä, että virasto on sitoutunut jatkotoimiin komission sisäisen tarkastuksen osaston julkaiseman kertomuksen ”Needs assessment, Planning and Budgeting of Training activities” johdosta; pitää tärkeänä, että virasto lunastaa sitoumuksensa;
33.

on tyytyväinen siihen, että virastoon nimitettiin uusi väliaikainen pääjohtaja, joka aloitti tehtävässään 6. kesäkuuta 2018; panee merkille, että uusi johto on sitoutunut kunnianhimoisiin uudistuksiin, ja pitää tässä suhteessa erittäin myönteisenä hallintoneuvoston hyväksymää hallintotapaa koskevaa toimintasuunnitelmaa, jossa ehdotetaan mitattavissa olevia tavoitteita ja suoritteita, joilla pyritään lujittamaan viraston sisäistä hallintoa, lisäämään sisäisiä valmiuksia ja palauttamaan luottamus; kehottaa uutta johtoa jatkamaan määrätietoisia ja avoimia toimiaan vastuullisemman, luotettavamman ja tehokkaamman hallintorakenteen ja siihen liittyvien menettelyjen kehittämiseksi virastolle ja muistuttaa virastoa siitä, että kaikkien viraston menettelyjen ja prosessien on oltava täysin avoimia, jotta palautetaan henkilöstöön kuuluvien luottamus ja varmuus; kehottaa virastoa tiedottamaan vastuuvapauden myöntävälle viranomaiselle uuden hallintotapaa koskevan toimintasuunnitelman täytäntöönpanon edistymisestä;
22.

toteaa, että 28 prosenttia viranomaisen talousarviosta tulee valvonnan kohteena olevilta organisaatioilta perittävistä maksuista; panee tyytyväisenä merkille, että toimenpiteitä on toteutettu eturistiriitojen lieventämiseksi ja että kyseiset rakenteet ja prosessit on tarkastettu; kehottaa viranomaista tiedottamaan toimenpiteistä edelleen vastuuvapauden myöntävälle viranomaiselle, jotta varmistettaisiin, ettei eturistiriitoja ilmene; toteaa lisäksi viranomaisen katsovan, että komissio ei kykenisi perimään maksuja tehokkaasti ja että viranomaisella sen sijaan on käytössä asianmukaiset maksujen asettamisen ja perimisen edellyttämät rakenteet ja prosessit ja että menettely edellyttää erityisasiantuntemusta sen dynaamisen ja teknisen luonteen vuoksi;
27.

toteaa, että tilintarkastustuomioistuimen kertomuksen mukaan komission sisäisen tarkastuksen osasto on julkaissut tarkastuskertomuksen ”The process for Evaluation of Regulated Products: Assessment Phase in Pesticides Authorisation”, josta esitettiin kaksi hyvin tärkeää huomautusta; panee merkille, että viranomainen on laatimassa vastaavaa toimintasuunnitelmaa; kehottaa viranomaista tiedottamaan vastuuvapauden myöntävälle viranomaiselle kyseisen toimintasuunnitelman täytäntöönpanosta;
7.

suhtautuu myönteisesti väliaikaisen pääjohtajan jo toteuttamiin toimiin, joiden tarkoituksena oli parantaa viraston hallintorakennetta, palauttaa avoimuus ja rakentaa luottamusta; korostaa, että on tärkeää ehkäistä toimien laillisuudessa ja sääntöjenmukaisuudessa aiemmin havaittuja puutteita; kehottaa virastoa valmistelemaan tulevia toimia koskevan kattavan ja yksityiskohtaisen etenemissuunnitelman; kehottaa virastoa lisäksi sisällyttämään etenemissuunnitelmaan selkeän suunnitelman, jolla palautetaan luottamus hallintoon, sillä pätevä ja tehokas hallinnointi on erityisen keskeisessä asemassa viraston yleisesti kohtaamia haasteita silmällä pitäen, ja kehottaa erityisesti varmistamaan, että vuosina 2018 ja 2019 otetaan palvelukseen ja koulutetaan riittävästi uutta henkilöstöä, jotta virastolla on käytettävissään hyvin motivoitunutta ja korkeatasoista henkilöstöä, ja että henkilöstön vaihtuvuus saadaan vähenemään, jotta säilytetään henkilöstön tietämys ja kokemus;
16.

toteaa, että tuoreimmat uusia osaamis- ja innovaatioyhteisöjä koskevat pyynnöt, joiden temaattiset alat määriteltiin instituutin strategisessa innovaatio-ohjelmassa (2014–2020), saivat aikaiseksi vain vähän kilpailua; toteaa, että kahta muuta osaamis- ja innovaatioyhteisöä (Food ja Added-Value Manufacturing) koskevaan vuoden 2016 pyyntöön saatiin kolme ehdotusta, joista ainoaa ”Added-Value Manufacturing” -osaamis- ja innovaatioyhteisöä koskevaa ehdotusta ei valittu laatusyistä; toteaa, että kaikkien pyyntöjen osalta voitiin nimetä erinomainen yhteistyöryhmä EIT Manufacturing -yhteisöä lukuun ottamatta; panee tyytyväisenä merkille, että instituutti on toteuttanut useita lieventäviä toimenpiteitä, jotka vähentävät riskiä, että tulevaisuudessa tietystä aiheesta saataisiin vain yksi ehdotus; kehottaa instituuttia tiedottamaan vastuuvapauden myöntävälle viranomaiselle näiden toimenpiteiden sisällöstä ja vaikutuksista; toteaa, että tutkimuksesta, tieteestä ja innovoinnista vastaava komissaari otti vuonna 2015 käyttöön käsitteen ”avoin innovointi” keskeiseksi toiminnan kuvaukseksi, jolla määritellään unionin tason innovaatiopolitiikkaa; pitää epäselvänä, mikä instituutin asema on tämän käsitteen puitteissa; korostaa, että tämä käsite ei tarjoa selkeää kehystä komission johdonmukaisen ja koordinoidun toiminnan kehittämiselle, kun otetaan huomioon valikoimaan sisältyvät eri toimet ja välineet sekä innovointia tukevien pääosastojen lukumäärän; kehottaa komissiota varmistamaan, että innovointipolitiikka on koordinoitua ja tehokasta ja että asiasta vastaavat pääosastot hiovat kyseisiä toimia ja välineitä, sekä ilmoittamaan tällaisista toimista parlamentille; on tietoinen siitä, että instituutin tehtävä on edistää yhteistyötä korkea-asteen koulutus-, tutkimus- ja innovaatiotoiminnan kesken; katsoo, että yritykset voivat viime kädessä hyötyä eniten, koska ne ovat markkinoille tuodun innovoidun tuotteen laillisia omistajia ja saavat siitä taloudellisen voiton; korostaa, että tässä tilanteessa yhteistyömalliin on sisällytettävä sellainen rakenne, jolla taataan tiettyjen varojen virtaus takaisin instituuttiin;
2.

panee merkille, että viranomainen on pyrkinyt kohdentamaan talousarviotaan ja henkilöstöään sisäisesti uudelleen, koska sen toiminnan painopiste on enenevässä määrin siirtymässä sääntelytehtävistä valvonnan lähentämiseen ja täytäntöönpanon valvontaan; pitää olennaisena, että viranomaisella on riittävät resurssit tehtäviensä hoitamiseen kaikilta osin ja että se selviää myös näistä tehtävistä mahdollisesti aiheutuvasta ylimääräisestä työmäärästä, samalla kun varmistetaan asianmukainen priorisoinnin taso resurssien jaon ja budjettitehokkuuden osalta; korostaa lisäksi, että viranomaisen työmäärän mahdollista lisääntymistä voidaan kompensoida kohdentamalla varoja tai henkilöstöä sisäisesti uudelleen edellyttäen, että tämä ei haittaa viraston tehtävien hoitamista miltään osin ja että varmistetaan viraston riippumattomuus valvontatehtäviensä hoitamisessa;